wickkiey/tamil-wikipedia-markdown huggingface dataset:
# விண்டோஸ் போன்



**விண்டோஸ் போன்** (*Windows Phone*) என்பது மைக்ரோசாப்ட் நிறுவனத்தால் வெளியிடப்படும் விண்டோஸ் இயங்குதளத்தின் கைபேசி பதிப்பு ஆகும்.  
இதன் முதல் பதிப்பு 7.5 *மாங்கோ* அக்டோபர் 21, 2010ல் வெளியிடப்பட்டது. தற்போதைய இரண்டாவது பதிப்பு விண்டோஸ் போன் 8 அக்டோபர் 29, 2012ல் வெளியிடப்பட்டது. அதி வேகமான இன்டெர்னெட் எக்ஸ்ப்லோரர் 10 இதனுடன் வழங்கப்பட்டு உள்ளது.  
ஆண்ட்ராய்டு இயங்குதளம் போலல்லாமல் சொந்தமான கெர்னல் கொண்டு இயங்குகிறது.  
புகழ்பெற்ற MS அலுவலகத் தொகுப்பு கொடுக்கப்பட்டு இருப்பினும், இதனால் ஆண்டிராய்டு வகை கைபேசி களுடன் போட்டியிட முடியவில்லை.  
ஆண்டிராய்டு இயங்குதளத்தை அதிகம் உபயோகிக்கும் சாம்சங், சென்ற வருடம் கொண்டுவந்த விண்டோஸ் இயங்குதளத்துடன் கூடிய நான்காம் தலைமுறை தொழில்நுட்பக் கைபேசி படு வீழ்ச்சியை சந்தித்தது.  
ஆண்டிராய்டு கைபேசிகள் அதிகம் விற்றாலும், இதில் தங்களின் எதிர்காலம் இல்லாததை உணர்ந்த சாம்சங் தன்னுடைய படா இயங்குதளத்தில் கவனம் செலுத்தி வருகிறது.  
நோக்கியாவின் லூமியா ("Lumia") வகை கைபேசிகள் இந்த விண்டோஸ் இயங்குதளத்துடனேயே வெளிவருகின்றன ("Lumia 510, Lumia 520, Lumia 610, Lumia 620, Lumia 710, Lumia 720, Lumia 800, Lumia 810, 820, Lumia 900, Lumia 920")  
ஹச்.டி.சி (HTC) போன்ற நிறுவனங்களும், சோதனை முயற்சியாக இந்த விண்டோஸ் இயங்குதளத்துடன் கூடிய கைபேசிகளை வெளியிட்டு உள்ளன.
# வலைவாசல்:அறிவியல்/உங்களுக்குத் தெரியுமா



| <div>**...முன்மொழிய**</div> | <div>
**மேலும் படிக்க...**
</div> | }<noinclude> |
| --- | --- | --- |
---
<></>  
## பயன்பாடு
இந்த “உங்களுக்குத் தெரியுமா..” வின் துனைப் பகுப்புகள் என்ற வார்ப்புருவின் மூலம் தன்னியக்கமாக தேர்ந்தெடுக்கப்படுகின்றன.  

## DYK list

வலைவாசல்:அறிவியல்/உங்களுக்குத் தெரியுமா/1  

---
வலைவாசல்:அறிவியல்/உங்களுக்குத் தெரியுமா/2  

---
வலைவாசல்:அறிவியல்/உங்களுக்குத் தெரியுமா/3  

---
வலைவாசல்:அறிவியல்/உங்களுக்குத் தெரியுமா/4  

---
வலைவாசல்:அறிவியல்/உங்களுக்குத் தெரியுமா/5  

---
வலைவாசல்:அறிவியல்/உங்களுக்குத் தெரியுமா/6  

---
வலைவாசல்:அறிவியல்/உங்களுக்குத் தெரியுமா/7  

---
வலைவாசல்:அறிவியல்/உங்களுக்குத் தெரியுமா/8  

---
வலைவாசல்:அறிவியல்/உங்களுக்குத் தெரியுமா/9  

---
வலைவாசல்:அறிவியல்/உங்களுக்குத் தெரியுமா/10  

---
வலைவாசல்:அறிவியல்/உங்களுக்குத் தெரியுமா/11  

---
வலைவாசல்:அறிவியல்/உங்களுக்குத் தெரியுமா/12  

---
வலைவாசல்:அறிவியல்/உங்களுக்குத் தெரியுமா/13  

---
வலைவாசல்:அறிவியல்/உங்களுக்குத் தெரியுமா/14  

---
வலைவாசல்:அறிவியல்/உங்களுக்குத் தெரியுமா/15  

---
வலைவாசல்:அறிவியல்/உங்களுக்குத் தெரியுமா/16  

---
வலைவாசல்:அறிவியல்/உங்களுக்குத் தெரியுமா/17  

---
வலைவாசல்:அறிவியல்/உங்களுக்குத் தெரியுமா/18  

---
வலைவாசல்:அறிவியல்/உங்களுக்குத் தெரியுமா/19  

---
வலைவாசல்:அறிவியல்/உங்களுக்குத் தெரியுமா/20  

---
வலைவாசல்:அறிவியல்/உங்களுக்குத் தெரியுமா/21  

---
வலைவாசல்:அறிவியல்/உங்களுக்குத் தெரியுமா/22  

---
வலைவாசல்:அறிவியல்/உங்களுக்குத் தெரியுமா/23  

---
வலைவாசல்:அறிவியல்/உங்களுக்குத் தெரியுமா/24  

---
வலைவாசல்:அறிவியல்/உங்களுக்குத் தெரியுமா/25  

---
## முன்மொழிதல்
இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.  
1. தற்போது எதுவும் இல்லை.
# மெல்வின் கால்வின்



**மெல்வின் கால்வின்** (Melvin Ellis Calvin:ஏப்ரல் 8, 1911 – ஜனவரி 8, 1997) ஐக்கிய அமெரிக்க வேதியலாளர். ஒளிச்சேர்க்கை குறித்த ஆய்வுகளில் 'கால்வின் சுழற்சி'யைக் கண்டறிந்ததற்காக அறியப்படுகிறார். இதற்காக ஆண்ட்ரூ பென்சான் (Andrew Benson) மற்றும் ஜேம்ஸ் பேஷாம் (James Bassham) ஆகியோருடன் இணைந்து 1961 இல் வேதியலுக்கான நோபல் பரிசினைப் பகிர்ந்துகொண்டவர்.  

## ஆரம்பகால வாழ்க்கை மற்றும் கல்வி
மெல்வின் கால்வின் மினசோட்டாவின் செயிண்ட் பாலில் எலியாஸ் கால்வின் மற்றும் ரோஸ் ஹெர்விட்ஸ் ஆகியோரின் மகனாகப் பிறந்தார் .  

சிறு வயதிலேயே, மெல்வின் கால்வின் குடும்பம் மிச்சிகனில் உள்ள டெட்ராய்டுக்கு குடிபெயர்ந்தது, அங்கு அவரது பெற்றோர் தங்கள் வாழ்க்கையை சம்பாதிக்க ஒரு மளிகைக் கடையை நடத்தினர். மெல்வின் கால்வின் பெரும்பாலும் தங்கள் அலமாரிகளில் இருந்த அனைத்து பொருட்களையும் பார்த்து தனது ஆர்வத்தை ஆராய்ந்து கொண்டிருந்தார்.  

1928 இல் மத்திய உயர்நிலைப் பள்ளியில் பட்டம் பெற்ற பிறகு, அவர் மிச்சிகன் சுரங்க மற்றும் தொழில்நுட்பக் கல்லூரியில் படிக்கச் சென்றார், அங்கு அவர் பள்ளியின் வேதியியலில் முதல் இளங்கலை அறிவியல் பட்டம் பெற்றார். 1935 இல் மினசோட்டா பல்கலைக்கழகத்தில் முனைவர் பட்டம் பெற்றார். ஜார்ஜ் குளோக்கரின் வழிகாட்டுதலின் கீழ், ஹாலஜன்களின் எலக்ட்ரான் தொடர்பு குறித்த தனது ஆய்வறிக்கையை அவர் படித்து எழுதினார். மான்செஸ்டர் பல்கலைக்கழகத்தில் முதுகலை மாணவராக மைக்கேல் போலானியின் ஆய்வகத்தில் சேர அவர் அழைக்கப்பட்டார். ஆய்வகத்தில் அவர் கழித்த இரண்டு ஆண்டுகள் கரிம மூலக்கூறுகளின் அமைப்பு மற்றும் நடத்தையைப் படிப்பதில் கவனம் செலுத்தின. 1942 ஆம் ஆண்டில், அவர் மேரி ஜெனீவ் ஜெம்டெகார்டை மணந்தார், அவர்களுக்கு எலின், சோவி மற்றும் கரோல் என்ற மூன்று மகள்களும், நோயல் என்ற ஒரு மகனும் பிறந்தனர்.  
- 1958 - ராயல் நெதர்லாந்து கலை மற்றும் அறிவியல் அகாடமியின் வெளிநாட்டு உறுப்பினராகத் தேர்ந்தெடுக்கப்பட்டார்
- 1958 - அமெரிக்க கலை மற்றும் அறிவியல் அகாடமிக்குத் தேர்ந்தெடுக்கப்பட்டார்
- 1959 - ஜெர்மன் அறிவியல் அகாடமி லியோபோல்டினாவின் உறுப்பினராகத் தேர்ந்தெடுக்கப்பட்டார்
- 1960 - அமெரிக்க தத்துவ சங்கத்திற்குத் தேர்ந்தெடுக்கப்பட்டார்
- 1961 - மெல்வின் கால்வின் "தாவரங்களில் கார்பன் டை ஆக்சைடு ஒருங்கிணைப்பு குறித்த அவரது ஆராய்ச்சிக்காக" வேதியியலுக்கான நோபல் பரிசைப் பெற்றார்
- 1964 - ராயல் சொசைட்டியின் டேவி பதக்கம் வழங்கப்பட்டது
- 1971 - விட்டியர் கல்லூரியிலிருந்து சட்டத்தில் கௌரவ டாக்டர் பட்டம் (LL.D.) பட்டம் வழங்கப்பட்டது
- 1978 - அமெரிக்க வேதியியல் சங்கத்தின் பிரீஸ்ட்லி பதக்கம்
- அமெரிக்க விஞ்ஞானிகள் அமெரிக்க தபால் தொகுப்பின் 2011 தொகுதியில் கால்வின் இடம்பெற்றார் அசா கிரே, மரியா கோப்பர்ட்-மேயர் மற்றும் செவெரோ ஓச்சோவா ஆகியோருடன் தபால் தலைகளும் வெளியிடப்பட்டன. இது தொடரின் மூன்றாவது தொகுதியாகும், முதல் இரண்டு தொகுதிகள் 2005 மற்றும் 2008 இல் வெளியிடப்பட்டன.
- கால்வினுக்கு 13 பிற கௌரவப் பட்டங்கள் வழங்கப்பட்டன.
# மாசிடோனியோ மெலோனி


**மாசிடோனியோ மெலோனி** (*Macedonio Melloni*, 11 ஏப்ரல் 1798 – 11 ஆகஸ்ட் 1854) ஓர் இத்தாலிய இயற்பியலாளர். அகச்சிவப்புக் கதிர்வீச்சு அல்லது வெப்பக் கதிர்வீச்சு பற்றிய ஆய்வுகளை மேற்கொண்டவர். வெப்ப மின்னிரட்டையின் அமைப்பின் வடிவத்தை மாற்றி அமைத்தவர். பாறை உப்பைப் பயன்படுத்தி வில்லைகளை உருவாக்கியவர். இதன் மூலம் கண்ணுறு ஒளி போல வெப்பக் கதிர்களையும் குவிக்கவும் பிரதிபலிக்கவும் இயலும் என்பதை மெய்ப்பித்தார்.
# வலைவாசல்:சைவம்/அறிமுகம்



சிவபெருமானுடன் சம்மந்தமான அனைத்தும் **சைவம்** என்று அறியப்பெறுகிறது. சைவநெறியென்றும், சிவநெறியென்றும், சிவ வழிபாடென்றும் சைவ சமயம் வழங்கப்பெறுகிறது. சிவவழிபாடு தமிழர்களின் குறிஞ்சி நிலத்தெய்வமான சேயோன் வழிபாட்டிலிருந்து தோன்றியதாகும். ஆதி சைவம், வீர சைவம், சித்தாந்த சைவம் என பல வகை பிரிவுகளை உள்ளடக்கிய இச்சமயம், இந்து மதத்தின் வைணவம், சாக்தம், கௌமாரம், காணாபத்தியம் முதலிய இந்து சமயப்பிரிவுகளையும் தன்னுள் இணைத்துக் கொண்டது. கல்லாடம் எனும் நூல் மூலம் முதல் தமிழ்ச்சிற்றிலக்கியத்தை தோற்றுவித்தது, பக்தி இலக்கிய காலத்தில் நாயன்மார், சமயக்குரவர் போன்றோரின் எழுச்சியால் எண்ணற்ற சைவ இலக்கியத்தினை படைத்தது என்று சைவம் தமிழுக்கு ஆற்றிய தொண்டால் **'சைவத்தமிழ்**' என்று அழைக்கப்பெறுகிறது.
# முகத்தல் அளவை

பொருட்களை முகந்து அளக்கும் அளவை முகத்தல் அளவையாகும்.தொடர்பு காரணமாக பெய்து அளத்தலும் முகத்தலுள் அடங்குகிறது.மரக்காலைக் கொண்டு நெல் முகந்து அளக்கப்பட, பால் நாழியுள் பெய்து அளக்கப்படுகிறது.இக்காலத்தில் பெய்து அளத்தலையும் முகந்து அளக்கின்றனர்.இது பிற நிறுத்தல்,நீட்டல் அளவைகளை விட சிறப்பும் செல்வாக்கும் பெற்ற அளவையாகும்.உணவுப்பொருட்களை அளக்கும் நிலை காரணமாக இவற்றின் பயன்பாடு மக்களிடத்தில் செல்வாக்குப் பெற்றது.தொல்காப்பியர் இவ் அளவையை 'பனையென அளவும்' என்று சுட்டுகின்றனர்.  

## முகத்தல் அளவு கருவிகள்
தொல்காப்பியர் கலம்,பதக்கு,தூணி,உரி,நாழி,உழக்கு,பனை போன்றவற்றை வெளிப்படையாகக் கூறினர். இவற்றைவிட பிற பல அளவைகளும் உண்டு என்பதை இப்பாடல் மூலம் அறியலாம்.  
அளவிற்கும் நிறையிற்கும் மொழி முதலாகி  

உள எனப்பட்ட ஒன்பதிற்று எழுத்தே  

அவைதாம்  

க ச த ப என்றா நமவ என்றா  

அகர உகரமோடவை யெனமொழிப (தொகை-28)
# ஜியோவானி ரிக்கியொலி


**ஜியோவானி ரிக்கியொலி** அல்லது **ஜியோவானி பாத்திஸ்டா ரிக்கியொலி** (Giovanni Battista Riccioli:17 ஏப்ரல் 1598 – 25 ஜூன் 1671); ஓர் இத்தாலிய வானவியலாளரும் கத்தோலிக்க பாதிரியாரும் ஆவார். சந்திரனின் தன்மைகளைப் பற்றிய ஆய்வு செய்தவர். சந்திரனில் காணப்படும் மலை மற்றும் பல பகுதிகளுக்கும் பெயர் சூட்டியவர். தனிஊசல் மற்றும் கீழே விழும் பொருள்களின் தூரம் அதற்கான நேரத்தின் வர்க்கத்திற்கு நேர் விகிதத்தில் இருக்கும் என்பதை பிரான்சிஸ்கோ மரியா கிரிமால்டிஎன்பவருடன் இணைந்து கண்டறிந்தார்.  

## மேற்கோள்
# க. பாசுக்கரன்


**கணபதி பாசுக்கரன்** (Ganapathy Baskaran) இந்தியாவின் கோட்பாட்டு இயற்பியல் அறிவியலாளர்களுள் ஒருவராவார். இவர் திண்மநிலை இயற்பியலில் புகழ் பெற்றவர். குறிப்பாக சிலவகைப் பொருள்களில் எதிர்மின்னிகளைத் தனித்து இயங்கும் உருப்படிகளாகக் கருதாமல் அவற்றிடையே வலுவான ஒத்தியங்கும் நுண்பிணைப்பு கொண்ட தன்மை உடையதாகக் கருதப்படும் அமைப்புகள் பற்றிய ஆய்வில் முன்னணியில் இருப்பவர்களுள் ஒருவராகக் கருதப்படுகிறார் பாசுக்கரன் சென்னையில் இருக்கும் கணித அறிவியல கல்விக்கழகத்தில் பணியாற்றி ஓய்வு பெற்றவர். கனடாவில் வாட்டர்லூவில் இருக்கும் கொள்கைய இயற்பியலுக்கான பெரிமீட்டர் கல்விக்கழகத்தில் பெருமைமிகு ஆய்வுத்தலைவராக இருக்கின்றார் 1990 இல் இவருக்கு இந்தியாவின் உயர் விருதாகிய சாந்தி சொரூப்பு பட்னாகர் விருது வழங்கப்பட்டது.  

பாசுக்கரன் மதுரையில் உள்ள தியாகராசர் பொறியியற் கல்லூரியிலும் அமெரிக்கன் கல்லூரியிலும் தன் பல்கலைக்கழகப் பட்டக் கல்வியைப் பெற்றார். பெங்களூரில் உள்ள இந்திய அறிவியல் கல்விக்கழகத்தில் 1975 ஆம் ஆண்டு முனைவர் பட்டம் பெற்றார்.  

1987-88 ஆகிய காலப்பகுதியில் பாசுக்கரன் பிரின்சிட்டன் பல்கலைக்கழகத்தில் நோபல் பரிசாளர் பி.வா. ஆண்டர்சனுடன் கூட்டாக உழைத்து *ஒத்ததிர்வு இணைதிறன் பிணைப்புக் கொள்கை* அல்லது ஒத்தியங்கு இணைதிறன் பிணைப்புக் கொள்கை என்று அறியப்படும் கருத்தை உருவாக்கினார். இக்கொள்கையில் அடிப்படையில் உயர் வெப்பநிலையில் இயங்கும் மீகடத்திப் பொருள்களின் இயக்கத்தை விளக்க முடிந்தது இவர் பிரின்சிட்டனில் உள்ள முன்னேகிய ஆய்வுகளுக்கான கல்விக்கழகத்தில் (Institute for Advanced Study) 1996 இல் வருகை அறிஞராக இருந்தார்.
# புருனோ ரோசி



**புருனோ ரோசி** என்றழைக்கப்படும் **புரூனோ பெனிடெட்டோ ரோசி**(Bruno Benedetto Rossi: ஏப்ரல் 13, 1905&nbsp;– நவம்பர்21, 1993) ஓர் இத்தாலிய அமெரிக்க இயற்பியலாளர். காஸ்மிக் கதிர்கள் பற்றிய ஆய்வில் ஈடுபட்டு அவை பெரும்பாலும் நேர் மின்னூட்டமுள்ள துகள்களால் ஆனவை என்பதனைக் கண்டறிந்தார். எக்ஸ் கதிர்விண்வெளி(X-ray astronomy)யிலும் பிளாஸ்மா இயற்பியலிலும் தனது ஆய்வை மேற்கொண்டவர்.
# ஓட்டோ பிரிட்சு மேயெர்ஹோப்


**ஓட்டோ பிரிட்சு மேயெர்ஹோப்** (Otto Fritz Meyerhof தசைத் திசுக்கள் ஆக்சிஜனை எவ்வாறு உறிஞ்சி அதை லேக்டிக் அமிலமாக மாற்றுகிறது என்ற இவரின் கண்டுபிடிப்பிற்காக 1922 இல் மருந்தியல் நோபல் பரிசு பெற்றார். தசைகள் சுருங்கும்போது கிளைகோஜன்கள் எவ்வாறு லாக்டிக் அமிலமாக மாறுகிறது என்பதைக் கண்டறிந்தார்.
# சண்முகா நதி



தமிழ்நாடு,திண்டுக்கல் மாவட்டம்,பழனி வட்டம்,பெரியம்மா பட்டி கிராமத்தில் பொந்துப்புளி பகுதியில் உருவாகும் பச்சையாறும், கொடைக்கானல் வட்டம், வடகவுஞ்சி கிராமம் பொய்யாவெளிப் பகுதியில் உருவாகும் ஆறு, பழனி வட்டம் ஆயக்குடி வனப் பகுதியில் உள்ள வரதமா நதி அணையில் இடைத் தேக்கம் ஆகி பின் அதன் உபரி நீர் வரதமா நதி ஆறும், கொடைக்கானல் வட்டம், வில்பட்டி ஒதுக்க வனப் பகுதியில் பாலாறும், கொடைக்கானல் வட்டம், பூம்பாறை மற்றும் வடகவுஞ்சி மேற்கு ஒதுக்க வனப் பகுதில் உருவாகும் பொருந்தலாறும், தாமரைக்குளம் பகுதியில் உருவாகும் கல்லாறும், பழனி வட்டம்,பெரியம்மாபட்டி கிராமம் பொந்துபுளி வனப்பகுதியில் உருவாகி,கரிக்காரன் புதூர்,இரவிமங்கலம் ஆகிய ஊர்களின் வழியே ஓடும் பச்சையாறும்,இடும்பன் ஏரியில் தேங்கி பின் உபரி நீர் ஆறாகும் முள்ளாறும் ஆகிய ஆறு நதிகளும் சங்கமிக்கும் இடத்தில் ஒன்றாகி சண்முகா நதி உருவாகிறது.  

## சிறப்பு
தமிழ் கடவுள் முருகனை குறிக்கும் ஆறு நதிகளும் ஒன்றினைந்து முருகனின் பெயர்களில் ஒன்றான **சண்முகர்** என்ற பெயருடன் இணைத்து சண்முகா நதி என உருவாகிறது. இந்த ஆறு வடக்கு நோக்கி மானூர்,அக்கரைப்பட்டி,கீரனூர்,அலங்கியம்,ஆகிய கிராமங்களின் வழியே ஓடி அலங்கியத்திற்கும்,தாராபுரத்திற்கும் இடையே காவிரி ஆற்றின் துணை ஆறான அமராவதி ஆற்றோடு கலந்துவிடுகிறது.  

## அடிக்குறிப்பு

## வெளி இணைப்பு
- https://www.mapsofindia.com/maps/tamilnadu/rivers/dindigul.html
# ஹேன்ஸ் ஸ்லோன்


**ஹேன்ஸ் ஸ்லோன்** (Sir Hans Sloane, 1st Baronet, PRS;16 ஏப்ரல் 1660 &ndash; 11 ஜனவரி 1753) ஓர் அயர்லாந்து (பிரித்தானியா இயற்பியலாளரும் சேகரிப்பாளரும் பிரித்தானிய அருங்காட்சியகத்தை அமைக்க உதவியவரும் ஆவார். லண்டனில் இவர் பிறந்த இடமன கில்லிலீக் 'ஸ்லோனா ஸ்கொயர்' என்று இவருடைய பெயரால் அழைக்கப்படுகிறது. இவர் சேகரித்த புத்தகங்கள், ஓவியங்கள், நாணயங்கள், தாவரங்கள், விலங்குகள் மற்றும் பலவகையான சேகரிப்புகளே பிரித்தானிய அருங்காட்சியகம் அமைக்க உதவின.
# வலைவாசல்:சைவம்/சிறப்புப் படங்கள்

இது விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா சைவ சமய வலைவாசலில் காட்சிபடுத்தும் திட்டமாகும்.  

இப்பகுதியிலுள்ளவை விக்கிப்பீடியாவின் சைவ சமய வலைவாசலின் ஒரு பிரிவான சிறப்புப் படம் என்ற பகுதியில் காட்சிப்படுத்தப்பட்டவை.  

தாங்களும் இந்து சமய வலைவாசலில் காட்சிப்படுத்துவதற்கான சிறப்பு படத்தினை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

## வடிவ உள்ளீடு
<pre>  

</pre>  

## காப்பகம்
## 1
வலைவாசல்:சைவம்/சிறப்புப் படம்/1  

## 2
வலைவாசல்:சைவம்/சிறப்புப் படம்/2  

## 3
வலைவாசல்:சைவம்/சிறப்புப் படம்/3  

## 4
வலைவாசல்:சைவம்/சிறப்புப் படம்/4  

## 5
வலைவாசல்:சைவம்/சிறப்புப் படம்/5  

## 6
வலைவாசல்:சைவம்/சிறப்புப் படம்/6  

## 7
வலைவாசல்:சைவம்/சிறப்புப் படம்/7  

## 8
வலைவாசல்:சைவம்/சிறப்புப் படம்/8  

## 9
வலைவாசல்:சைவம்/சிறப்புப் படம்/9  

## 10
வலைவாசல்:சைவம்/சிறப்புப் படம்/10  

## பரிந்துரைகள்
# சப்த சிவத் தலங்கள்


**சப்த சிவத் தலங்கள்** என்பவை காஞ்சிபுரத்தின் சேய் ஆற்றுக் (செய்யாறு) கரைகளில் அமைந்துள்ள ஏழு சிவத்தலங்களாகும். செய்யாற்றின் வடகரையில் அமைந்துள்ள ஏழு சிவாலயங்கள் சப்த கரை கண்ட சிவாலயங்கள் எனவும், தென் கரையில் அமைந்துள்ளவை சப்த கைலாயங்கள் என்றும் அழைக்கப்படுகின்றன.  

## சப்த சிவத்தலங்கள் தோன்றிய தொன்கதை

காஞ்சிபுரத்தில் உமையம்மை (பார்வதி) சிவலிங்கம் அமைத்து வழிபட்டு,சிவபெருமானின் இடப்பாகம் வேண்டினார். இறைவனும் உமையம்மை முன் தோன்றி திருவண்ணாமலைக்கு வந்து பெறும்படி அருளினார். இறைவனிடம் இடப்பாகம் பெறும் பொருட்டு திருவண்ணாமலைக்கு புறப்பட்டார், வழியில் **வாழைப் பந்தல்** என்ற ஊர் அருகே வந்த போது மாலைப் பொழுதாகிவிட லிங்க பூசை செய்ய வேண்டுமென முருகனிடம் கேட்டார்.  

வாழைப்பந்தல் அருகே முருகன் தனது சக்தி வேலாயுதத்தை கையில் எடுத்து எரிந்தார், அந்த வேல் சவ்வாது மலைத் தொடரில் உள்ள ஏழு சிகரங்களில் தவம் செய்த அந்தணர்கள் **1)புத்திராண்டன், 2)புருகூதன், 3)போதன், 4)போதவான், 5)பாண்டரங்கன், 6)வாமன், 7)சோமன்** ஆகியோரை மாய்த்து மலையை துளைத்தது. அதிலிருத்து நீர், பெருகி ஆறாக வந்தது **சேய்** (சேய் = மகன்) தோற்று வித்ததால் **சேய் ஆறு** என்பது நாளடைவில் செய்யாறு என்றும் ஆகிவிட்டது. தவம் செய்த ஏழு அந்தணர்களை மாய்த்ததால் முருகப் பெருமானுக்குக் கொலைபாதக தீவினை (பிரம்மகத்தி தோசம்) தொற்றிக் கொள்ள உமாதேவியார் சேய் ஆற்றின் வட கரையில் ஏழு சிவ ஆலயங்களையும், தென்கரையில் ஏழு சிவ ஆலயங்களையும் நிறுவி தொழுதால், தோசம் நீங்கும் என்று கூற அதன்படி செய்து தோசம் நீங்கியது எனபது நெடுங்கால நம்பிக்கை.  

## சப்த கரைகண்ட தலங்கள்
சேய் ஆற்றின் (செய்யாறு) வட கரையில் அமைந்த சிவாலயங்கள் சப்த கரை கண்ட சிவத் தலங்கள் ஆகும், அவை  
1. காஞ்சி
1. கடலாடி
1. மாம்பாக்கம்
1. எலத்தூர்
1. மாதிமங்கலம்
1. பூண்டி
1. குருவிமலை.

## சப்த கைலாயங்கள்
சேய் ஆற்றின் (செய்யாறு) தென் கரையில் அமைந்த சிவாலயங்கள் சப்த கைலாயங்கள் ஆகும், அவை  
1. மண்ட கொளத்தூர்
1. கரைப்பூண்டி
1. தென் பள்ளிப் பட்டு
1. பழங்கோயில்
1. நார்த்தாம் பூண்டி
1. தாமரைப் பாக்கம்
1. வாசு தேவம்பட்டு

## இவற்றையும் காண்க

## அடிக்குறிப்பு
# தனித்தமிழ் எழுத்து முறைமை

**தனித்தமிழ் எழுத்து முறைமை** என்பது பிராமி எழுத்துமுறை கல்வெட்டுகளின் மொழி தமிழில் எழுதப்பட்டதா என கண்டறியும் முறையாகும். பெரும்பாலும் பிராகிருத மொழிகளின் பிராமி எழுத்துக்களும் தமிழி எழுத்துக்களும் வடிவளவில் பெருமளவு ஒத்துப் போவதால் இந்தியாவிலும் இலங்கையிலும் கிடைக்கும் கல்வெட்டுகளில் உள்ள எழுத்துக்கள் தமிழா பிராகிருதமா என்று அறிவதில் இடர் நேரும். ஆனால்** ழ, ள, ற, ன** போன்ற தமிழ் மொழிக்கே உரிய எழுத்துக்கள் கல்வெட்டுகளிலோ அல்லது தமிழ் பிராமி பொறிப்புகளிலோ காணப்படுமாயின் அதை தமிழி எழுத்து என எளிமையாக அடையாளம் காணுவர்.  

## மேற்கோள்களும் குறிப்புகளும்
# தழை

**தழை** என்பது சங்ககால மகளிரின் அணிகலன். உடுத்திக்கொள்ளும்போது அது **தழையாடை**. தொடுக்கும்போது அது **தழையாடை தைக்கும் விளையாட்டு**. உடலில் பூணும்போது அது **தழையணி**. தலையில் செருகிக்கொள்ளும்போது அது **தழைப்பூ**. 'தழையைக் காதலன் தன் காதலிக்கு விலையாக நல்குவான்.  

நெய்தல் நில மகளிர் தழையாடையைப் பெரிதும் விரும்புவர். கழியில் பூத்த பூவைத் தலையிலும், ஞாழல் தழையாடையை இடுப்பிலும் ஒருத்தி அணிந்திருந்தாள்.  

மகளிர் இடையில் அணிந்து கொண்ட ஆடை தழையாடை. சங்ககால மகளிர் தாம் உடுத்தியிருந்த ஆடைக்கு மேல் ஒப்பனை ஆடையாகத் தழையாடையை உடுத்திக்கொண்டனர். இது ஆடைக்கு மேல் இடுப்பில் அணிந்துகொள்ளும் மணிமேகலை போன்றதோர் அணியாடை. தழையாடையை 'முறி' எனவும் வழங்கினர். தழையும், தளிர்முறியும், பூங்கொத்துகளும் தழையாடையை உருவாக்கப் பயன்படுத்தப்பட்டன. காதலன் காதலிக்குப் பரிசாக வழங்கிய தழல், தட்டை, குளிர் என்னும் விளையாட்டுப் பொருள்கள். அவள் தினைப்புனம் காக்கும்போது பறவைகளை ஓட்டப் பயன்பட்டன. அவன் தந்த 'முறி' அவள் ஒப்பனை செய்துகொள்ளப் பயன்பட்டது.  

மகளிர் மலர் இல்லாத காலத்தில் ஞாழல் தழையைத் தலையில் அணிந்து ஒப்பனை செய்துகொள்வர். தலைவன் தலைவிக்கு பரிசு விலையாகத் தழையாடை நல்கும் வழக்கம் உண்டு. காவி நெய்தல் முதலான தழைகள் தழையாடை தைக்கப் பயன்படுத்தப்பட்டன.  

காதலன் தைத்துக் காதலிக்குத் தருவான். மகளிர் தாமே தளிர்களைப் பறித்துத் தழையாடை தைத்து இடுப்பில் அணிந்துகொள்வர்.  

பழையர் இனத்தவர் தழையாடையுடன் காணப்பட்டனர். பரதவர் மகளிர் உண்டாட்டு விழாவின்போது தழையாடை உடுத்திக்கொண்டனர்.  
## அடிக்குறிப்பு
# கல்முனை வடக்கு ஆதார வைத்தியசாலை


**கல்முனை வடக்கு ஆதார வைத்தியசாலை** என்பது கல்முனை இல் உள்ள இலங்கை நடுவண் அரசின் கட்டுப்பாட்டில் உள்ள அரச வைத்தியசாலை ஆகும். இது பொது வழகில் கல்முனை வடக்கு வைத்திய சாலை என அழைக்கப்படுகின்றது. 2010 கணக்கீட்டின் படி இவ் வைத்தியசாலையில்it 413 படுக்கைகள் காணப்பட்டது.  

## வரலாறு
இவ் வைத்தியசாலை 1882 காலப்பகுதியில் ஆரம்பிக்கப்பட்டதாக நம்பப்படுகின்றது. மட்டக்களப்பிலிருந்து கிறித்தவ சமயக் கன்னியாஸ்திகள் கலமுனை வந்து குறிப்பாக குட்டரோக நோயாளர்களுக்கு பணியாற்றினர்.
# தெள்விளி

**தெள்விளி** என்பது ஒருவகையான விளையாட்டு ஓசையும், தொழிலோசையும் ஆகும். குலவை, வீளை முதலான நாவோசைகள் இதன் வகைகள்.  
##### தெள்விளி ஓசை
:இணைப்பறவைக்காக புறா , பருந்து ஆகியவை எழுப்பும் குரல் தெள்விளி எப்படிக் கேட்கும் என்பதை உணர்த்தும் உவமைகள். கொம்பு ஊதும் ஓசை , பறை முழக்கம் ஆகியனவும் தெள்விளிக்கு உவமை. கோவலர் ஊதும் குழலோசையில் வரும் தெறிப்பிசை பார்வை வேட்டுவன் வலையில் பட்ட ஆண்மான் புலம்பும் குரல் ஆகியனவும் தெள்விளி ஓசைக்கு எடுத்துக்காட்டுகள்.  

##### ஆடவர் தெள்விளி
:வண்டியில் பூட்டிய எருதுகளை ஓட்டும்போது ஆடவர் நாக்கைத் தெழித்து ஓட்டும் 'நறுக்கு ஓசை' ஒருவகைத் தெள்விளி. நெல் அறுத்த அரிகால் நிலத்தை மீண்டும் நன்செய் ஆக்குவதற்காக எருதுகளை விட்டு மிதிக்கச் செய்யும்போது உழவர் நாவால் எழுப்பும் ஒசையும் தெள்விளி ஆகும்.  

##### மகளிர் தெள்விளி
தினைப்புனம் காக்கும் மகளிர் தெள்விளி எழுப்பிக் கிளிகளை ஓட்டுவர். . எழுந்தெழுந்து தெள்விளி பயிற்றி ஓட்டுவர். . அந்தத் தெள்விளி கேட்டு மயில் ஆடுவதும் உண்டு.  

## அடிக்குறிப்பு
# ஜி. யு. போப் விருது (தமிழ்நாடு அரசு)

**ஜி. யு. போப் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2014 ஆம் ஆண்டு முதல் இவ்விருது வழங்கப்படுகிறது. அயல்நாட்டு மொழிகளில் தமிழ் இலக்கியங்களை மொழிபெயர்க்கும் சிறந்த தமிழ் மொழிபெயர்ப்பாளருக்கு ஜி.யு.போப் விருது வழங்கப்பெற்று வருகிறது. இவ்விருதுக்கு இரண்டு இலட்சம் ரூபாய் பரிசுத் தொகையும், எட்டுக் கிராம் அளவிலான தங்கப்பதக்கமும், தகுதிச்சான்றும் அளித்து சிறப்பிக்கப்படுகின்றனர்.  

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | ஜெ.நாராயணசாமி | 2014 |  |
| 2 | மதுரை இளங்கவின் | 2015 |  |
| 3 | வைதேகி ஹெர்பர்ட் | 2016 |  |
| 4 | கோ. இராசேசுவரி கோதண்டம் | 2017 |  |
| 5 | கு.கோ. சந்திரசேகரன் நாயர் | 2018 |  |
| 6 | மரிய ஜோசப் சேவியர் | 2019 |  |
| 7 | முனைவர் உல்ரீகே நிகோலசு | 2020 |  |
| 8 | அ.சு. பன்னீர் செல்வன் | 2021 |  |
| 9 | முனைவர் அமுதன் அடிகள் | 2022 |  |
| 10 | முனைவர் வெ.முருகன் , | 2023 | } |
# ஐசோடோன்


இரண்டு அணுக்கருக்கள் ஒரே நியூத்திரன் எண்ணையும், ஆனால், வெவ்வேறு அணு எண்ணையும் கொண்டிருக்குமானால், அவை **சமப்போக்கு** (*Isotones*) அல்லது **ஐசடோன்கள்** என அழைக்கப்படும். எடுத்துக்காட்டாக அணுக்கள் போரான்-12 இனையும் கார்பன்-13 இனையும் எடுத்துக் கொண்டால், போரானில் 5 புரோத்தன்களும், 7 நியூத்திரன்களும் உள்ளன, கார்பனில் 6 புரோத்தன்களும், 7 நியூத்திரன்களும் உள்ளன. எனவே போரான்-12 உம் கார்பன்-13 உம் ஐசோடோன்களாகும். மேலும் குளோரின்-37, ஆர்கான்-38, பொட்டாசியம்-39, கால்சியம்-40 முதலிய அணுக்களும் ஐசோடோன்களாகும் இவைகளில் முறையே 20 நியூட்ரான்களுள்ளன.  

செருமானிய இயற்பியலாளர் கே. கூகன்கெய்மர் சமதானியில் உள்ள புரோத்தனை அகற்றிவிட்டு நியூத்திரனைச் சேர்த்து ஐசோடோன் என முதலில் குறித்தார்.
# பாசுபேட் கண்ணாடி


**பாசுபேட் கண்ணாடி** (*Phosphate glass*) என்பது பல்வேறு உலோகங்களின் மெட்டாபாசுபேட்டுகள் கலந்து தயாரிக்கப்படும் ஒரு வகை ஒளியியற் கண்ணாடி ஆகும். கண்ணாடிகளில் சிலிக்கா (SiO<sub>2</sub>) இற்குப் பதிலாக, இங்கு கண்ணாடியைத் தோற்றுவுவிக்கும் அடிமூலக்கூறாக பாசுபரசு பென்டாக்சைடு (P<sub>2</sub>O<sub>5</sub>) உள்ளது.  

பாசுபேட் கண்ணாடி கதிரேற்பு அளவுமானி கதிர்வீச்சினை அளவிடப் பயன்படும். இப்படிப் பட்ட கண்ணாடிச் சில்லுகள் கதிர்வீச்சிற்கு ஆட்படுத்தப்பட்டு, பின் இந்தச் சில்லுகளை புற ஊதாக் கதிர்களால் தாக்கும் போது அவைகள் ஒளிக்கதிர்களை வெளியிடுகின்றன. இவ்வொளியின் அளவு ஏற்றுக் கொண்ட கதிர்வீச்சளவிற்கு நேர்வீதத்தில் இருக்கிறது. இப் பண்பைப் பயன்படுத்தி கதிர்வீச்சளவினை அளவிடலாம். ஏற்பளவினையு்ம் கணக்கிடலாம். அதற்காக தனிக் கருவிகளுள்ளன.
# வார்ப்புரு:வலைவாசல் தலைப்பு 1

<includeonly>  
<div>  
<div>  
<div> <font><font>தமிழ்</font> • <font>தமிழர்</font> • <font>பண்பாடு</font> • <font>வரலாறு</font> • <font>அறிவியல்</font> • <font>கணிதம்</font> • <font>புவியியல்</font> • <font>சமூகம்</font> • <font>தொழில்நுட்பம்</font> • <font>நபர்கள்</font>  
'''  

<div>  
<font>}</font>  

<font>}</font></div>  
<div ></div>  
|}  

</div>  

<div>  
<div>  
<div > [[:வலைவாசல்:}|வலைவாசல் </div>  
<div > </div>  
<div > உரையாடல் </div>  
</div>  
</div>  
</div>  
</includeonly><noinclude> </noinclude>
# சூறாவளி மகாசென் (2013)


**சூறாவளிப் புயல் மகாசென்** (*Cyclone Mahasen*) என்பது ஒப்பீட்டளவில் பலங்குறைந்த அயனமண்டலச் சூறாவளி ஆகும். இது தெற்காசிய மற்றும் தென் கிழக்கு ஆசியாவைச் சேர்ந்த ஆறு நாடுகளில் சேதங்களை உண்டுபண்ணியுள்ளது. வங்காள விரிகுடாவின் கிழக்காக குறைந்த காற்றழுத்தத்துடன் சிறயளவில் உருவாகி, தாழமுக்கமாக மே&nbsp;10 உருவாகி முன்னோக்கி நகர்ந்தது. படிப்படியாக தாழமுக்கம் வலுத்து மே&nbsp;11 மகாசென் சூறவளிப் புரல் உருவெடுத்தது. இந்தியாவின் கிழக்குக் கரை நோக்கி அண்மித்து பாதகமான வளிமண்டல நிலைமைகளைத் தோற்றுவித்தது. மே&nbsp;14, மகாசென் வடகிழக்கு நோக்கி திசைதிரும்பியது. மறுநாள் புயல் வேகம் அதிகரித்தது. மே&nbsp;16, சூறாவளி 85&nbsp;km/h (50&nbsp;mph) வேகத்துடனும், வளிமண்டல அழுத்தம் 988&nbsp;பார் (பாசுக்கல்; 29.18&nbsp;பாதரச அங்குலம்) அதன் உச்சத்தை அடைந்தது. அதன்பிறகு மகாசென் வங்காளதேசத்தின் பதுவாக்காலி கடற்கரையை வியாழக்கிழமை தாக்கியபின் சிட்டகொங் நகருக்கு அணமியில் உள்ள சிகணடுவைத் தாக்கிப் பின் கொக்சு நகரை நோக்கி 100&nbsp;km/h வேகத்தில் நகர்ந்தது.  

## சூறாவளி நகர்ந்த பாதை
# உமறுப் புலவர் விருது

**உமறுப் புலவர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2014 ஆம் ஆண்டு முதல் இந்த விருது வழங்கப்படுகிறது. இஸ்லாமிய தமிழ்க் காப்பியங்களில் சிறந்த காப்பியமான சீறாப்புராணத்தை இயற்றிய உமறுப்புலவர் தமிழுக்கு ஆற்றிய அருந்தொண்டை போற்றும் வகையில், தமிழுக்கும் தமிழ் இலக்கியத்திற்கும் தொண்டாற்றிவரும் தமிழறிஞர் ஒருவருக்கு உமறுப்புலவர் விருது வழங்கப்பெற்று வருகிறது. இந்த விருதுக்கு இரண்டு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.  

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | முனைவர் சேமுமு.முகமதலி | 2014 |  |
| 2 | மு.சாயபு மரைக்காயர் | 2015 |  |
| 3 | முனைவர் தி.மு. அப்துல் காதர் | 2016 |  |
| 4 | ஹாஜி எம்.முகம்மது யூசுப் | 2017 |  |
| 5 | பேராசிரியர் சா. நசிமா பானு | 2018 |  |
| 6 | லியாகத் அலிகான் | 2019 |  |
| 7 | ம. அ. சையத் அசன் (எ) பாரிதாசன் | 2020 |  |
| 8 | நா. மம்மது | 2021 |  |
| 9 | முனைவர் பீ. மு. அஜ்மல்கான் | 2022 |  |
| 10 | தா.சையது காதர் ஹீசைன் , | 2023 | } |
# வலைவாசல்:சைவம்/வலைவாசல்கள்

<div id:"தொடர்புடைய வலைவாசல்கள்"></div>  
| இந்து சமயம்
rect 0 0 1000 750 இந்து சமயம்
desc </imagemap></div> | வைணவம்
rect 0 0 1000 750 வைணவம்
desc </imagemap></div> | சாக்தம்
rect 0 0 1000 500 சாக்தம்
desc </imagemap></div> | கௌமாரம்
rect 0 0 1000 500 கௌமாரம்
desc </imagemap></div> | சௌரம்
rect 0 0 1000 500 சௌரம்
desc </imagemap></div> | காணாபத்தியம்
rect 0 0 1000 500 காணாபத்தியம்
desc </imagemap></div> |  |
| --- | --- | --- | --- | --- | --- | --- |
| **இந்து சமயம்** | **வைணவம்** | **சாக்தம்** | **கௌமாரம்** | **சௌரம்** | **காணபத்தியம்** | }<noinclude> </noinclude> |
# முதலமைச்சர் கணினித் தமிழ் விருது

**முதலமைச்சர் கணினித் தமிழ் விருது** தமிழ்நாடு அரசின் தமிழ் வளர்ச்சித் துறையால் வழங்கப்படும் விருது ஆகும். கணினி வழியில் தமிழ் மொழி உலகெங்கும் பரவும் வகையில் கணினித் தமிழ் வளர்ச்சிக்காகச் சிறந்த தமிழ் மென்பொருள்களை உருவாக்குபவர்களுக்கு இவ்விருது வழங்கப்படுகிறது.  

## விருது பெற்றோர்
| ஆண்டு | பெயர் |  |
| --- | --- | --- |
| 2013 | ந. தெய்வசுந்தரம் |  |
| 2014 | து. குமரேசன் |  |
| 2016 | ராமசாமி துரைபாண்டி |  |
| 2017 | மதன் கார்க்கி |  |
| 2018 | நாகராஜன் |  |
| 2019 | சே. இராஜாராமன் (எ) நீச்சல்காரன் |  |
| 2020 | முனைவர் வ. தனலட்சுமி |  |
| 2021 | என்.எஸ். நாணா என்கிற நாராயணன் |  |
| 2022 | ஏ.ஆரோக்கியதாஸ், | } |

## கணியன் பூங்குன்றனார் பரிசு
இந்த விருதிற்கு முன்னோடியாக கடந்த சில ஆண்டுகளில் கணியன் பூங்குன்றனார் மென்பொருள் பரிசு என்ற ஒரு விருது தமிழ் வளர்ச்சித்துறை சார்பாக ஆண்டுதோறும் சிறந்த தமிழ் மென்பொருளுக்கு வழங்கப்பட்டது. செம்மொழி மாநாட்டின் விளைவாக ஒரு லட்சம் பரிசுத் தொகை மதிப்புடன் கணியன் பூங்குன்றனார் விருது அறிவிக்கப்பட்டு வழங்கப்பட்டது.  

**Caption text**

| ஆண்டு | மென்பொருள் | விருதாளர் |  |
| --- | --- | --- | --- |
| 2007-08 | பனேசியா | ட்ரீம்ஸ் வீவர்ஸ் சாப்ட்வேர் பிரைவேட் லிமிடெட் (ராமசாமி துரைபாண்டி) |  |
| 2008-09 | தமிழ் நூல்கள் (குறுஞ்செயலி) | இமகத்வா டெக்னாலஜி பிரைவேட் லிமிடெட் (கணேஷ் ராம்) |  |
| 2009-10 | என் எச் எம் ரைட்டர் | நியூ ஹொரைசன் மீடியா (பத்ரி சேசாத்ரி) | } |
# வலைவாசல்:வரலாறு/Intro

**வரலாறு**  
---

**வரலாறு** என்ற சொல் இறந்த காலத்தைப் பற்றிய தகவல்கள் என்னும் பொருளிலேயே பொதுப்படையாகப் பயன்படுகிறது. ஒரு கற்கைத் துறையைக் குறிக்கும் போது, பதிவுசெய்யப்பட்ட மனித சமுதாயங்களின் கடந்தகாலமான, மனிதவரலாற்றையே குறிக்கின்றது. வரலாற்றறிஞர்கள், எழுதப்பட்ட அல்லது அச்சிடப்பட்ட பதிவுகள், நேர்காணல் (வாய்மொழி வரலாறு), மற்றும் தொல்பொருளியல் உள்ளிட்ட பலவகையான மூலங்களைப் பயன்படுத்துகிறார்கள். மனிதனால் பதிவு செய்யப்படுவதற்கு முன் நிகழ்ந்தவை வரலாற்றுக்கு முற்பட்டவை எனப்படுகின்றன.
# பிரிக்கே கதிர் ஏற்பளவுமானி

**பிரிக்கே கதிர் ஏற்பளவுமானி** (*Fricke dosimeter*) கதிர்வீச்சின் ஏற்பளவைக் கணிக்கப் பயன்படும் கருவி. இது 1927 ஆம் ஆண்டு ஹுயுகொ பிரிக்கே எனும் அறிவியல் ஆய்வாளரால் அறிமுகப்படுத்தப்பட்டது.  

கதிர் மருத்துவம் புற்றுத் திசுக்கள் ஏற்று கொண்ட கதிர் ஏற்பளவினை அடிப்படையாகக் கொண்டது. நேரடியாக இது அளவிடப்பட முடியாது. வளியில் அயனியாக்கம் தான் கதிர் வீச்சின் அளவினை அளவிடப் பயன்படுகிறது. கதிர்வீச்சின் ஏற்பளவைக் காணும் பிறமுறைகளில் வேதியியல் முறையும் ஒன்று. பொருட்களிலுள்ள அணுக்களுக்கு இடையே உள்ள வேதிப் பிணைப்புகளைக் கதிர்வீச்சு தாக்க வல்லது. இதற்குக் காரணம் அயனியாக்கமும் கிளர்தலும் (Ionisation and excitation) தான். வேதியியல் பிணைப்புகள் மாறுவதால் அயனிகளை ஏற்று ஃபெரசு சல்பேட் கரைசலில், சிறிது ஃபெரிக் சல்பேட்டும் கிடைக்கிறது:  

FeSO4→Fe2(SO4)3.  

அவ்வாறு தோற்றுவிக்கப்படும் ஃபெரிக் அயனிகளின் எண்ணிக்கை ஏற்றுக் கொள்ளப்பட்ட கதிர் ஏற்பளவினைப் பொறுத்திருக்கிறது. 100 எலக்ட்ரான் வோல்ட்டானது 15 ஃபெரிக் அயனிகளைத் தோற்றுவிக்கின்றது என்று கண்டு கொள்ளப்பட்டுள்ளது. எனவே இந்த ஃபெரிக் அயனிகளின் செறிவினை அளவிட்டு, ஏற்றுக் கொள்ளப்பட்ட கதிர் அளவினைத் தெரிந்து கொள்ளமுடியும். இந்த மாதிரியான வேதியியல் அளவுமானிகள் பிற திட்ட அளவுமானிகளுடன் ஒப்பிட்டுப் பின் பயன்படுத்தலாம். இது வளியில் அயனியாக்கும் முறையை ஒத்தது. இம்முறையே ஃபிரிக்கே அளவுமானி எனப்படுகிறது. ஹுயுகொ பிரிக்கே இதனை முதலில் பயன்படுத்தினார். பொதுவாக உயர் ஏற்பளவினை அளவிடவே இம்முறை பயன்படுத்தப்படுகிறது. இதில் பயன்படுத்தப்படும் வேதிப்பொருட்கள் மிக தூயநிலையில் இருத்தல் அவசியம்.  

## ஆதாரங்கள்
- அனைத்திந்திய அறிவியல் தமிழ்க் கழகம், தஞ்சாவூர் 2004
# வலைவாசல்:வரலாறு/நபர்கள்

__TOC__  
## பயன்பாடு‎
வரலாற்று நபர்கள் துனைப் பக்கத்தின் வடிவமைப்பு - வலைவாசல்:வரலாறு/நபர்கள்/வடிவமைப்பு.  

## சிறப்புக் கட்டுரைகள் வரிசை

வலைவாசல்:வரலாறு/நபர்கள்/1  

---
வலைவாசல்:வரலாறு/நபர்கள்/2  

---
வலைவாசல்:வரலாறு/நபர்கள்/3  

---
வலைவாசல்:வரலாறு/நபர்கள்/4  

---
வலைவாசல்:வரலாறு/நபர்கள்/5  

---
வலைவாசல்:வரலாறு/நபர்கள்/6  

---
வலைவாசல்:வரலாறு/நபர்கள்/7  

---
வலைவாசல்:வரலாறு/நபர்கள்/8  

---
## முன்மொழிதல்
இந்த பக்கத்தில் நீங்கள் சேர்க்க விரும்பும் நபர்களின் கட்டுரை தொடுப்பை இங்கு முன்மொழியவும்.  
1. தற்போது எதுவும் இல்லை.
# வலைவாசல்:வரலாறு/நபர்கள்/வடிவமைப்பு

**வரலாற்று நபர்கள்**  
---

}  

| <div>**... புது கட்டுரையை பரிந்துரைக்க**</div> | <div>
**மேலும் அறிய...**
</div > | }<noinclude> |
| --- | --- | --- |

## அமைவு வார்ப்பு
<pre>  

</pre>  
</noinclude>
# நொபொரு காராசிமா


**நொபொரு காரசிமா** (*Noboru Karashima*, 辛島昇, 24 ஏப்ரல் 1933 - 26 நவம்பர் 2015) சப்பானிய வரலாற்றாசிரியரும், எழுத்தாளரும், தமிழறிஞரும் ஆவார். இவர் சர்வதேச தமிழ் ஆராய்ச்சி சங்கத்தின்(IATR) முன்னாள் தலைவர் (1989-2010) ஆவார்.  

நொபொரு கராஷிமா 1995 ல் தஞ்சாவூரில் நடைபெற்ற 8 வது உலகத்தமிழ் மாநாட்டை முன்னின்று நடத்தியவர். இவர் 2010ல் கோயம்புத்தூரில் நடைபெற்ற 9வது உலகத் தமிழ்ச் செம்மொழி மாநாட்டை புறக்கணித்தார்; தமிழ் மாநாடுகளில் அரசியல் தலையீடுகள் அதிகமாக இருக்கின்ற காரணத்தினால் புறக்கணிப்பதாக கூறினார்.  

## மறைவு
உலகத் தமிழ் ஆய்வு மன்றத்தின் தலைவராக 1989-ஆம் ஆண்டு முதல் 2010 வரை பணியாற்றிய நொபுரு கரஷிமா தனது 82-ஆவது வயதில் ஜப்பானில், 26 நவம்பர் 2015 அன்று (வியாழக்கிழமை) மறைந்தார்  

## எழுதிய நூல்கள்
- Ancient Medieval South Indian Society in Transition (Oxford Collected Essays)-2010
- A Concise History of South India: Issues and Interpretations (2014)
- A Concordance of Nayakas: The Vijayanagar Inscriptions in South India (2002)
- Towards a New Formation: South Indian Society under Vijayanagar Rule (1993)
# திருப்புளிங்குடி


**திருப்புளிங்குடி** என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் தூத்துக்குடி மாவட்டத்தில் வரகுணமங்கையிலிருந்து கிழக்கே சுமார் ஒரு மைல் தொலைவில் உள்ளது. இத்தலத்தைப் பற்றி பிரம்மாண்ட புராணத்திலும், தாமிரபரணி தல புராணத்திலும் குறிக்கப்பெற்றுள்ளது. இத்தல இறைவன் காய்சின வேந்தர் (காசினி வேந்தர்), பூமிபாலர் என்ற பெயர்களில் பள்ளி கொண்ட நிலையில் கிழக்கு நோக்கிய கோலத்துடன் காணப்படுகிறார். இறைவியின் பெயர் மலர்மகள் நாச்சியார், பூமிப்பிராட்டி; தீர்த்தம் இந்திர தீர்த்தம், நிர்ருதி தீர்த்தம் ஆகியன. விமானம்: வேதசார விமானம் வகையைச் சேர்ந்தது.நவக்கிரகங்களில் வியாழனொடு சம்பந்தப்பட்ட தலம் இதுவாகும். இத்தலம் நம்மாழ்வாரால் மட்டும் 12 பாசுரங்களால் பாடல் பெற்றுள்ளது  

இத்தலத்திலுள்ள இலக்குமி தேவி, பூமிப்பிராட்டி, நாச்சியார்களின் திருவுருவங்கள் வேறெங்கும் காணமுடியாத அளவிற்கு மிகமிகப் பெரியவைகள். வேறு கோயில்களில் காணவியலாத காட்சியாக பெருமாளின் திருவயிற்றிலிருந்து செல்லும் தாமரைக் கொடி, சுவற்றில் உள்ள பிரம்மாவின் தாமரையோடு சேர்ந்து கொள்வது போன்ற அரியகாட்சியாக அமைக்கப்பட்டுள்ளது.  
சயன திருக்கோலத்தில் உள்ள திருமாலின் ஒரு பாதத்தை கருவறையைச் சுற்றி வருகையில் வடக்குப்புற சுவற்றின் வெளிப்புறமுள்ள ஒரு சன்னலின் வழியாகச் சேவிப்பதற்கு ஏற்றாற்போல் அமைந்துள்ள இக்கட்டிட அமைப்பு பிற தலங்களில் அமையப் பெறாத ஒன்றாகும்.
# துர்கம்



**துர்கம்** இந்தியாவின் தென் மாநிலமான தமிழ்நாட்டின் வேலூர் மாவட்டத்தில் அமைந்துள்ள சிற்றூராகும். துர்கம், திமிரி ஒன்றியத்தின் கீழ் வரும் 55 சிற்றூராட்சிகளில் ஒன்று. இங்கு உழவுத் தொழிலே முதன்மையான தொழிலாக விளங்குகிறது. இவ்வூர் திமிரியிலிருந்து சுமார் 4 கி.மீ தொலைவில் அமைந்துள்ளது.
# திருப்பேரை



**திருப்பேரை** அல்லது **தென்திருப்பேரை** என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் திருநகரியிலிருந்து திருச்செந்தூர் செல்லும் சாலையில் சுமார் 3 மைல் தொலைவில் தென்கிழக்கே அமைந்துள்ளது. திருக்கோளூரில் இருந்தும் இவ்வூருக்கு பேருந்து வசதியுள்ளது. ஸ்ரீபேரை (இலக்குமியின் உடல்) என்ற பெயரில் பூமிதேவி இங்கு தவம் செய்ததால் திருப்பேரை என்றே இத்தலத்திற்குப் பெயருண்டாயிற்று. 108 வைணவ திவ்ய தேசங்களில் சோழநாட்டில் திருச்சிக்கு அண்மையில் திருப்பேர் நகர் என்ற திருத்தலம் ஒன்றிருப்பதால் இத்தலத்தை தென்திருப்பேரை என்று அழைத்தனர். இறைவன் கிழக்கு நோக்கி அமர்ந்த கோலத்தில் காணப்படுகிறார். இறைவன் பெயர்கள்: மகர நெடுங்குழைக்காதன். நிகரில் முகில் வண்ணன். இறைவி பெயர்கள்: குழைக்காதுவல்லி, திருப்பேரை நாச்சியார்; தீர்த்தம் : சுக்ர புஷ்கரணி, சங்க தீர்த்தம், மகர தீர்த்தம் ஆகியன. விமானம்: பத்ர விமானம் என்ற வகையைச் சேர்ந்தது. ஆழ்வார்களில் நம்மாழ்வாரால் மட்டும் 11 பாசுரங்களால் பாடல் பெற்றது. மணவாள மாமுனிகளும் இத்தலத்தைப் பாடியுள்ளார்.
# வலைவாசல்:சைவம்/சைவ அடியார்கள்

இப்பகுதியிலுள்ளவை விக்கிப்பீடியாவின் சைவ சமய வலைவாசலின் ஒரு பிரிவான சைவ அடியார் என்ற பகுதியில் காட்சிப்படுத்தப்பட்டவை.  

தாங்களும் சைவ சமய வலைவாசலில் காட்சிப்படுத்துவதற்கான சைவ அடியார்களைப் பற்றிய பக்கங்களைப் **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

;வடிவமைப்பு  

<pre>  

</pre>  

## காப்பகம்

### 1 கட்டுரை
வலைவாசல்:சைவம்/சைவ அடியார்/1  

### 2 கட்டுரை
வலைவாசல்:சைவம்/சைவ அடியார்/2  

### 3 கட்டுரை
வலைவாசல்:சைவம்/சைவ அடியார்/3  

### 4 கட்டுரை
வலைவாசல்:சைவம்/சைவ அடியார்/4  

### 5 கட்டுரை
வலைவாசல்:சைவம்/சைவ அடியார்/5  

### 6 கட்டுரை
வலைவாசல்:சைவம்/சைவ அடியார்/6  

### 7 கட்டுரை
வலைவாசல்:சைவம்/சைவ அடியார்/7  

### 8 கட்டுரை
வலைவாசல்:சைவம்/சைவ அடியார்/8  

### 9 கட்டுரை
வலைவாசல்:சைவம்/சைவ அடியார்/9  

### 10 கட்டுரை
வலைவாசல்:சைவம்/சைவ அடியார்/10  

### 11 கட்டுரை
வலைவாசல்:சைவம்/சைவ அடியார்/11  

### 12 கட்டுரை
வலைவாசல்:சைவம்/சைவ அடியார்/12  

### 13 கட்டுரை
வலைவாசல்:சைவம்/சைவ அடியார்/13  

### 14 கட்டுரை
வலைவாசல்:சைவம்/சைவ அடியார்/14  

### 15 கட்டுரை
வலைவாசல்:சைவம்/சைவ அடியார்/15  

### 16 கட்டுரை
வலைவாசல்:சைவம்/சைவ அடியார்/16  

### 17 கட்டுரை
வலைவாசல்:சைவம்/சைவ அடியார்/17  

### 18 கட்டுரை
வலைவாசல்:சைவம்/சைவ அடியார்/18  

### 19 கட்டுரை
வலைவாசல்:சைவம்/சைவ அடியார்/19  

### 20 கட்டுரை
வலைவாசல்:சைவம்/சைவ அடியார்/20  

### 21 கட்டுரை
வலைவாசல்:சைவம்/சைவ அடியார்/21  

### 22 கட்டுரை
வலைவாசல்:சைவம்/சைவ அடியார்/22  

### 23 கட்டுரை
வலைவாசல்:சைவம்/சைவ அடியார்/23  

### 24 கட்டுரை
வலைவாசல்:சைவம்/சைவ அடியார்/24  

### 25 கட்டுரை
வலைவாசல்:சைவம்/சைவ அடியார்/25  

### 26 கட்டுரை
வலைவாசல்:சைவம்/சைவ அடியார்/26  

### 27 கட்டுரை
வலைவாசல்:சைவம்/சைவ அடியார்/27  

### 28 கட்டுரை
வலைவாசல்:சைவம்/சைவ அடியார்/28  

### 29 கட்டுரை
வலைவாசல்:சைவம்/சைவ அடியார்/29  

### 30 கட்டுரை
வலைவாசல்:சைவம்/சைவ அடியார்/30  

## பரிந்துரைகள்
# திருவரகுணமங்கை



**நத்தம்** என்றழைக்கப்படும் **திருவரகுணமங்கை** என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் ஸ்ரீவைகுண்டத்திலிருந்து கிழக்கே சுமார் ஒரு மைல் தொலைவில் உள்ளது. இறைவர்: கிழக்கு நோக்கி அமர்ந்த திருக்கோலத்தில் ஆதிசேடனால் குடை பிடிக்கப்பட்ட விஜயாசனப் பெருமாள். இறைவி: வரகுணவல்லித்தாயார், வரகுணமங்கைத் தாயார். தீர்த்தம்: அகநாச தீர்த்தம், அக்னி தீர்த்தம் ஆகியன: இதன் விமானம் விஜயகோடி விமானம் என்ற வகையைச் சேர்ந்தது. இத்தலம் நம்மாழ்வாரால் மட்டும் பாடல் பெற்றுள்ளது.
# திருக்குளந்தை


**பெருங்குளம் பெருமாள் கோவில்** என்றழைக்கப்படும் **திருக்குளந்தை** என்பது 108 வைணவத் திருத்தலங்களில் ஒன்றாகும். இறைவன் கிழக்கு நோக்கி நின்ற நிலையில் மாயக் கூத்தன் என்ற பெயரில் அறியப்படுகிறார். இவருக்கு சோர நாதன், சீனிவாசன் என்ற பெயர்களும் உள்ளன. இறைவி குளந்தை வல்லித் தாயார் என்றும் கமலாதேவி என்றும் அறியப்படுகிறார். இவருடன் அலமேலு மங்கைத் தாயாரும் உள்ளார்.  

இக்கோவிலின் தீர்த்தம் பெருங்குளம் என்றும் அறியப்படுகிறது. இக்கோவிலின் விமானம் ஆனந்த நிலைய விமானம் எனும் அமைப்பைச் சார்ந்தது.  

ஆழ்வார்களில் ஒருவரான நம்மாழ்வார் இத்தலம் குறித்து பாடியுள்ளார். அதனால் மங்களாசாசனம் செய்யப்பட்ட திருத்தலமாக புகழப்படுகிறது.
# வலைவாசல்:சைவம்/உங்களுக்குத் தெரியுமா

இப்பகுதியிலுள்ளவை விக்கிப்பீடியாவின் சைவ சமய வலைவாசலின் ஒரு பிரிவான உங்களுக்குத் தெரியுமா என்ற பகுதியில் காட்சிப்படுத்தப்பட்டவை.  

தாங்களும் இந்து சமய வலைவாசலில் காட்சிப்படுத்துவதற்கான தகவலை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

;வடிவமைப்பு  
<pre>  

- *சிவன் பற்றிய தகவல்கள்*
- *சிவ வடிவங்கள் பற்றிய தகவல்கள்*
- *சிவத்தொண்டர்கள் பற்றிய தகவல்கள்*
- *சிவ விழாக்கள்/விரதங்கள் பற்றிய தகவல்கள்*
- *சிவ நூல்களைப் பற்றிய தகவல்கள்*
- *சிவ தலங்களைப் பற்றிய தகவல்கள்*

| <div>**...முன்மொழிய**</div> | } |
| --- | --- |

<noinclude>  

</noinclude>  

</pre>  

## காப்பகம்
## 1
வலைவாசல்:சைவம்/தகவல்கள்/1  

## 2
வலைவாசல்:சைவம்/தகவல்கள்/2  

## 3
வலைவாசல்:சைவம்/தகவல்கள்/3  

## 4
வலைவாசல்:சைவம்/தகவல்கள்/4  

## 5
வலைவாசல்:சைவம்/தகவல்கள்/5  

## 6
வலைவாசல்:சைவம்/தகவல்கள்/6  

## 7
வலைவாசல்:சைவம்/தகவல்கள்/7  

## 8
வலைவாசல்:சைவம்/தகவல்கள்/8  

## 9
வலைவாசல்:சைவம்/தகவல்கள்/9  

## 10
வலைவாசல்:சைவம்/தகவல்கள்/10  

## பரிந்துரைகள்
# திருவந்திபுரம் தேவநாதப் பெருமாள் கோயில்



**திருவந்திபுரம் தேவநாதப் பெருமாள் கோயில்** ஆழ்வார்களால் மங்களாசாசனம் செய்யப்பட்ட 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இக்கோயில், கடலூரிலிருந்து பண்ருட்டி செல்லும் வழியில் சுமார் 3 கி.மீ. தொலைவில் உள்ளது. திருவஹிந்திரபுரம் என்று அழைக்கப்பட்ட இத்தலம் தற்காலத்தில் அயிந்தை என்று வழங்கப்படுகிறது. நடு நாட்டுத் திருப்பதிகள் இரண்டில் இது ஒன்றாகும். இக்கோயிலில் தேவநாத சுவாமி, அயக்கிரீவர் சன்னதிகள் அமைந்துள்ளன. பாண்டிச்சேரியிலிருந்து 25 கி.மீ தூரத்திலும், கடலூரிலிருந்து 3 கி.மீ. தூரத்திலும் உள்ள திருவந்திபுரம் அருகே ஓடும் கெடிலம் ஆறு தெற்குலிருந்து வடக்கு நோக்கி ஓடுகிறது. இது ஒரு சிறப்பு அம்சமாகக் கருதப்படுகிறது. இத்தலத்தைப் பற்றி பிரம்மாண்ட புராணம், ஸ்காந்த புராணம், பிருகன் நாரதீய புராணம் ஆகிய புராணங்களில் கூறப்பட்டுள்ளது. இறைவன் கிழக்கு நோக்கி நின்ற திருக்கோலத்தில் தேவ நாதன் என்றும் தெய்வநாயகன் என்றும் அழைக்கப்படுகிறார். இறைவி வைகுண்ட நாயகி, ஹேமாம்புஜ வல்லித்தாயார் (பார்க்கவி). விமானம்: சந்திர விமானம், சுத்தசத்துவ விமானம். திருமங்கையாழ்வாரால் மட்டும் பத்துப் பாசுரங்களில்  
மங்களாசாசனம் செய்யப்பட்ட தலம்.  
## அமைவிடம்
கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°44'42.4"N, 79°42'33.6"E (அதாவது, 11.745099°N, 79.709341°E) ஆகும்.  

## நூல்கள் மற்றும் பாடல்கள்
இவ்விறைவன் மீது வேதாந்த தேசிகன் மும்மணிக் கோவை என்ற நூலை இயற்றியுள்ளார். மணவாள மாமுனிகளாலும் இத்தலம் பாடல்பெற்றுள்ளது. வடமொழியில் தேவநாயக பஞ்சாசத்து என்னும் தோத்திரப் பாடலும், பிராக்ருத மொழியில் அச்யுத சதகம் என்ற தோத்திரப் பாக்களடங்கிய நூலும் இத்தலத்தைப் பற்றிப் பேசுகின்றன.  

## திருமணம்
இங்கு திருமணம் செய்வோர் வாழ்க்கை சிறப்பாக இருக்கும் என்ற நம்பிக்கை பக்தர்களிடையே வழங்கப்படுவதால், இத்திருத்தலத்தில் சுபமுகூர்த்த நாளில் 50 திருமணங்கள் அனுமதிக்கப்படும் என்று கோயில் நிர்வாகம் அறிவித்துள்ளது.
# வலைவாசல்:சைவம்/தகவல்கள்/1



- **கட்வங்கம்** என்பது சிவபெருமானுடைய ஆயுதங்களில் ஒன்றாகும். இந்த ஆயுதம் எலும்பினால் செய்யப்பட்ட தண்டுப்பகுதியையும், முன்பக்கத்தில் மண்டையோட்டினையும் பெற்று காணப்படுகிறது.
- ஆதிலட்சுமிக்கும், குபேனனுக்கும் செல்வங்களை வழங்கிய சிவபெருமானின் வடிவம் சுவர்ண ஆகர்ஷன பைரவர் என்று வழங்கப்படுகிறது. சுவர்ண ஆகர்சன பைரவர் என்றால் பொன்னை இழுத்துத் தரும் பைரவர் என்று பொருளாகும்.
- **மங்கையர்க்கரசியார்** மற்றும் **குலச்சிறையார்** என்ற இருவர் மட்டுமே பாண்டிய நாடு முழுவதும் சமண இருள் சூழந்திருந்த போதும், சைவ மதத்தில் இருந்தார்கள்.
- பாற்கடலை கடையும் பொழுது தோன்றிய ஆலகாலம் துரத்த தேவர்கள் கையிலாயத்தினை சுற்றிய விதத்தினை **சோம சூக்தப் பிரதட்சணம்** என்கின்றனர்.
- மதுரையில் சிவபெருமான் செய்த **திருவிளையாடல்கள்** பற்றி **ஹாலாஸ்ய மகாத்மியம்** என்னும் வடமொழி நூலில் சொல்லப்பட்டுள்ளது.
- மதுரை மீனாட்சியம்மன் கோவிலிலுள்ள நடராசர் சன்னிதி **வெள்ளியம்பலம்** என அறியப்பெறுகிறது.

| <div>**...முன்மொழிய**
</div> | } |
| --- | --- |

<noinclude>  

</noinclude>
# திருக்கோளூர் வைத்தமாநிதி பெருமாள் கோயில்



**திருக்கோளூர் வைத்தமாநிதி பெருமாள் கோயில்** என்பது ஆழ்வார்களால் மங்களாசனம் செய்யப்பட்ட 108 வைணவத் திருத்தலங்களில் ஒன்றும், நவதிருப்பதியில் எட்டாவது திருப்பதியுமாகும்.  

நம்மாழ்வாரால் பாடல் பெற்ற இத்தலம் ஆழ்வார்திருநகரியிலிருந்து சுமார் 2 கி.மீ. தொலைவில் உள்ளது. பிரம்மாண்ட புராணத்தில் இத்தலத்தைப் பற்றிக் கூறப்பட்டுள்ளது.  
- இறைவன்: கிழக்கு நோக்கிய சயனக் கோலத்தில் நிசேபவித்தன், வைத்தமா நிதிப்பெருமான்.
- இறைவி: குமுதவல்லி, கோளுர் வள்ளி.
- தீர்த்தம்: குபேர தீர்த்தம், நிதித் தீர்த்தம்(தாமிரபரணி).
- விமானம்: ஸ்ரீகர விமானம் என்ற அமைப்பைச் சேர்ந்தது.

நம்மாழ்வார் மட்டும் 12 பாடல்களாலும் மணவாள மாமுனிகளும் மங்களாசாசனம் செய்துள்ளனர். இவ்வூர் மதுரகவியாழ்வார் பிறந்த தலமாகும். இறைவன் செல்வத்தைப் பாதுகாத்து அளந்ததால் மரக்காலைத் தலைக்கு வைத்து பள்ளி கொண்ட கோலத்தில் இங்கும், சோழ நாட்டு வைணவத் திருத்தலமான திரு ஆதனூரில் ஆதனூர் ஆண்டளக்கும் ஐயன் கோயிலில் மட்டுமே காணப்படுகிறார்.  

## தலவரலாறு

பார்வதியின் சாபத்தால் குபேரனிடமிருந்து நவநிதிகள் எனப்படும் செல்வங்கள் விலகின. அவை திருமாலிடம் சென்று சரணடைந்தன. இதனால் திருமால் வைத்தமாநிதி என்று அழைக்கப்படுகிறார். பின்பு குபேரன் திருமாலை இத்தலத்தில் வழிபட்டு நவநிதிகளைப் பெற்றுக்கொண்டார்.  

## விழாக்கள்

### ஆவணித் திருவிழா
இக்கோவிலில் ஆண்டுதோறும் 10 நாள் திருவிழா தமிழ் மாதமான ஆவணியில் (*ஆங்கிலம் : ஆகஸ்ட்-செப்டம்பர்*) நடைபெறுகிறது. பத்து நாட்களும் தினமும் மாலையில் பல்வேறு வாகனங்களில் பெருமாள் மாட வீதிகளில் வலம் வருவார். ஐந்தாம் நாளில், மதுரகவி ஆழ்வாரும் பல்லக்கில் (அன்ன வாகனம்) ஊர் சுற்றி அழைத்துச் செல்லப்படுகிறார். 9ம் நாள், ஆழ்வார் திருநகரியில் இருந்து நம்மாழ்வார் திருக்கோளூர் வந்து, பெருமாள், மதுரகவி ஆழ்வார், நம்மாழ்வார் ஆகியோரின் பல்லக்குகள் கோயிலை வலம் வருகின்றன.திருவிழாவின் 10-ம் நாள் தேரோட்டம் நடைபெறும். பெருமாள் திருத்தேரில் ரத வீதிகளில் வளம் வருவார்.  

### வைகுண்ட ஏகாதசி
பகல் பத்து (10 பகல்கள் ) மற்றும் இராப் பத்து (10 இரவுகள் ) திருவிழா மார்கழி மாதத்தில் (டிசம்பர்-ஜனவரி) இருபது நாட்களுக்கு கொண்டாடப்படுகிறது. முதல் பத்து நாட்கள் பகல்-பத்து (10 நாள் பகல் திருவிழா) என்றும், இரண்டாவது பாதி ரா பாத்து (10 நாள் இரவு நேர திருவிழா) என்றும் குறிப்பிடப்படுகிறது. ரா பத்து முதல் நாள், வைகுண்ட ஏகாதசி ஆகும் . வைகுண்ட ஏகாதசி பெருமாளை வழிபட உகந்த நாளாகக் கருதப்படுகிறது.  

### புரட்டாசி கருடசேவை
தமிழ் மாதமான புரட்டாசியின் (செப்டம்பர்/அக்டோபர்) சனிக்கிழமைகளில், கருட வாகனத்தில் பெருமாளும், அன்ன வாகனத்தில் மதுர கவி ஆழ்வாரும் மாலையில் மாட வீதிகளில் வலம் வருகின்றனர்.  

### நம்மாழ்வார் கருட சேவை
ஆழ்வார் திருநகரியில் (மே-ஜூன்) வைசாகி திருவிழாவின் ஐந்தாம் நாள் விழாவின் போது, ​​அப்பகுதியில் உள்ள நவ திருப்பதி சன்னதிகளில் உள்ள உற்சவ மூர்த்திகள், ஆழ்வார் திருநகரி கோவிலுக்கு விஷ்ணுவின் புனித வாகனமான கருட வாகனத்தில் கொண்டு வரப்படும். நம்மாழ்வார் சிலை,அன்ன வாகனத்தில் (பல்லக்கு) இங்கு கொண்டு வரப்பட்டு, இந்த ஒன்பது கோயில்களில் ஒவ்வொன்றிற்கும் அர்ப்பணிக்கப்பட்ட அவரது பாசுரங்கள் (பத்திகள்) வாசிக்கப்படுகின்றன. இந்த கருடசேவை திருவிழாவுக்காக, ஆழ்வார் திருநகரிக்கு ​​வைத்தமாநிதி பெருமாள் மற்றும் மதுர கவி ஆழ்வார் சிலைகளும் எடுத்துச் செல்லப்படுகின்றன .
# வலைவாசல்:சைவம்/சான்றோர் கூற்று/0

<div>  
</div>  
*சைவ சமயத்தின் தோற்றம் கற்பனைக்கு எட்டாததாய் அமைந்துள்ளது; வரலாற்றுக் காலத்துக்கு உட்பட்ட சைவம் ஆரியர், ஆரியர்க்கு முற்பட்டவர் என்னும் இருவேறு நெறிகளின் இணைப்பேயாகும்*  
- **வரலாற்று ஆசிரியர் கே.ஏ. நீலகண்ட சாஸ்திரியார்**  
| <div>**...காப்பகம்** | <div>**...பரிந்துரை**
</div> | } |
| --- | --- | --- |

<noinclude>  

</noinclude>
# வலைவாசல்:சைவம்/தகவல்கள்/0



- கட்வங்கம் என்பது சிவபெருமானுடைய ஆயுதங்களில் ஒன்றாகும். இந்த ஆயுதம் எலும்பினால் செய்யப்பட்ட தண்டுப்பகுதியையும், முன்பக்கத்தில் மண்டையோட்டினையும் பெற்று காணப்படுகிறது.
- மங்கையர்க்கரசியார் மற்றும் குலச்சிறையார் என்ற இருவர் மட்டுமே பாண்டிய நாடு முழுவதும் சமண இருள் சூழந்திருந்த போதும், சைவ மதத்தில் இருந்தார்கள்.
- பாற்கடலை கடையும் பொழுது தோன்றிய ஆலகாலம் துரத்த தேவர்கள் கையிலாயத்தினை சுற்றிய விதத்தினை சோம சூக்தப் பிரதட்சணம் என்கின்றனர்.
- மதுரையில் சிவபெருமான் செய்த திருவிளையாடல்கள் பற்றி ஹாலாஸ்ய மகாத்மியம் என்னும் வடமொழி நூலில் சொல்லப்பட்டுள்ளது.
- மதுரை மீனாட்சியம்மன் கோவிலிலுள்ள நடராசர் சன்னிதி **வெள்ளியம்பலம்** என அறியப்பெறுகிறது.

| <div>**...முன்மொழிய**
</div> | } |
| --- | --- |

<noinclude>  

</noinclude>
# பெண்ணியம் (இதழ்)

| **பெண்ணியம்** |  |
| --- | --- |
| **வெளியீட்டாளர்** | மதன் |
| **இதழாசிரியர்** | லலிதா |
| **வகை** | பெண்ணிய அரசியல் இதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | ஆகத்து, 2006. |
| **நிறுவனம்** | பெண்ணியம் |
| **நகரம்** | சென்னை |
| **மாநிலம்** | தமிழ் நாடு |
| **நாடு** | இந்தியா |
| **தொடர்பு முகவரி** | Vadakku Vaasal Publications
பெண்ணியம்
பாலாஜி டவர், முதல்மாடி
4 பாரதி தெரு, காவேரி நகர்
சைதாப்பேட்டை
சென்னை 600 015 |
| **வலைப்பக்கம்** | } |
**பெண்ணியம்** என்னும் பெண்ணிய அரசியல் இதழ் தமிழ் நாட்டில் சென்னையில் இருந்து தனிச் சுற்று இதழாக வெளிவந்தது. *வீட்டுக் கதவின் படியைத் தாண்டி வருவதே கேடு – என்ற விதி உடைத்துப் படிக்க வேணும் புதியதோர் நாடு!* என்னும் பாடலடிகளை தனது முத்திரைத் தொடராகக்கொண்டு வெளிவந்தது இந்த இதழ்.  

## தொடக்கம்
பெண்ணியம் இதழானது 1970 ஆம் ஆண்டில் வெளிவந்த கவிஞர் ஏவியன் எழுதிய பெண்ணுரிமை என்னும் கதையின் உந்துதலால் 2006 ஆகத்துத் திங்கள் முதல் சென்னையில் வெளியிடப்பட்டது. .  

## நோக்கம்
பெண்ணியம் இதழானது பின்வரும் நோக்கத்திற்காக வெளியிடப்படுகிறது:  

“ஒடுக்கப்பட்டோருக்கென்றே படைக்கப்பட்ட மார்க்சியப் பெண்ணியம், பெரியாரியப் பெண்ணியம் என்னுமிரு கோட்பாடுகளிலும் உள்ள செழுமையான செயற்பாடுகளை முழுமையாகத் தன்வயப்படுத்தியும் தமிழ்ச் சமூகத்தில் அவ்வக்காலத்தில் முன்னெழுந்துவரும் பெண்விடுதலைச் சிந்தனைகளை ஆய்ந்தறிந்து உள்வாங்கியும் பெண்ணியத்தை வளர்ப்பதொன்றே பெண்ணினத்தின் விடுதலைத் துரிதப்படுத்தும் என்ற புரிதலையே பெண்ணியம் இதழ் தனது திசைவழியாகக் கொண்டுள்ளது.”  

## உள்ளடக்கம்
### முதல் இதழ் (ஆகத்து 2006)

- பெண்ணுரிமை (கவிதை) – கவிஞர் ஏவியன்
- தலையங்கம்
- உணர்ந்ததைச் சொல்கிறோம் – அல்லி
- சிறகை விரிப்போம் (கவிதை) – நர்மதா
- களம் புக வா! – மு. சு. கண்மணி
- பெண்ணின் நிலை . . . நேற்று – இன்று – நாளை - ஓவியா
- வானம் வசப்படும் – சக்தி அருளானந்தம்
- இறை வழிபாட்டில் பால் பாகுபாடு – சாங்கியன்
- தோள் சீலைக் கலகம் – ஏபி. வள்ளிநாயகம்
- புதிய சிலை… புதிய கண்ணகி … புதுக்கோட்பாடு… - முழுமதி
- கற்பு அரைப்பட்டிகை
- ஈழத்தின் கவிதைப் போராளிகள் – புதிய மாதவி
- குறுங்கவிதைகள் – தி. கமலி
- அதுவரை (கவிதை) – திலகபாமா
- தாவின்சி கோடு கற்பனையா? வரலாறா? (நூல் திறனாய்வு) – இளைய நிலா
- ஞானமணி (சிறுகதை) – பாத்திமா
- பெண்ணியம் போற்றுவம்! (கவிதை) – மருதநாடன்)
- சுய சிந்தனை வளம்பெற …
- நூல் – அகம்
- விதி வகுப்போம்! – தணிகைச் செல்வன்

## சான்றடைவு
# தமிழ்த் தேசியத் தமிழர் கண்ணோட்டம்

| தமிழர் கண்ணோட்டம் |  |  |
| --- | --- | --- |
| **இதழாசிரியர் மற்றும் வெளியீட்டாளர்** | பெ. மணியரசன் |  |
| **வகை** | தமிழ்த் தேசிய அரசியல் இதழ் |  |
| **வெளியீட்டு சுழற்சி** | மாத இதழ் |  |
| **முதல் இதழ்** | பிப்ரவரி, 1988. |  |
| **நிறுவனம்** | தமிழ்த்தேசியப் பேரியக்கம் |  |
| **நகரம்** | சென்னை |  |
| **மாநிலம்** | தமிழ் நாடு |  |
| **நாடு** | இந்தியா |  |
| **தொடர்பு முகவரி** | தமிழர் கண்ணோட்டம்
21, முதல் தெரு, முதல் பிரிவு,
கலைஞர் கருணாநிதி நகர்,
சென்னை 600 078. |  |
| *வலைப்பக்கம்*' | http://www.kannottam.com/ | } |

**தமிழர் கண்ணோட்டம்** என்னும் திங்கள் இதழ் தமிழ்நாட்டில் சென்னை நகரில் இருந்து வெளிவருகிறது. தமிழ்த் தேசிய அரசியல் இவ்விதழின் பாடுபொருளாக இருக்கிறது.  

## தொடக்கம்
இந்த இதழ் 1988 ஆம் ஆண்டு தொடங்கப்பட்டது. 2011 வரை **தமிழர் கண்ணோட்டம்** என்ற பெயரில் வந்த இந்த இதழ் 2012ஆம் ஆண்டு முதல் மாதமிருமுறை **தமிழ்த் தேசியத் தமிழர் கண்ணோட்டம்** என்னும் பெயரில் வெளிவருகிறது.2020 ஆம் ஆண்டு மார்சு முதல் மாத இதழாக வருகிறது. 2003 முதல் 2019 வரை வெளியிடப்பட்ட இதழ்கள் அனைத்தும் வலைபூவில் ஆவணப்படுத்தப்பட்டுள்ளது. ஆகஸ்டு 2009 ஆம் ஆண்டிலிருந்து வெளிவந்த தமிழ்த் தேசியத் தமிழர் கண்ணோட்டம் இதழ்கள் கீற்று இணைய தளத்தில் பதிவேற்றப்பட்டுள்ளன  

## நோக்கம்
தமிழ் இன நலன் காக்கும் தமிழ்த் தேசக் குடியரசை உருவாக்க வேண்டும் என்னும் தமிழ்த்தேசியப் பேரியக்க<nowiki/>த்தின் கொள்கைகளையும் செயல்திட்டங்களையும் நடவடிக்கைகளையும் வெளிப்படுத்துவதோடு, தமிழ்நாட்டுத் தமிழர்களின் உரிமைச் சிக்கல்கள் குறித்து விழிப்புணர்வு ஏற்படுத்துவதே தமிழ்த்தேசியத் தமிழர் கண்ணோட்டம் இதழின் நோக்கம் ஆகும்.  

## ஆசிரியர் குழு
தமிழ்த்தேசியத் தமிழர் கண்ணோட்டம் இதழுக்கு,தமிழ்த்தேசியப் பேரியக்கத் தலைவர் பெ. மணியரசன் ஆசிரியராகவும் வெளியீட்டாளராகவும் இருக்கிறார். தமிழ்த்தேசியப் பேரியக்க பொதுச் செயலாளர் கி. வெங்கட்ராமன் இணை ஆசிரியராகவும், க.அருணபாரதி, கதிர்நிலவன்,கவிபாஸ்கர்,அ. ஆனந்தன்,நா.இராசாரகுநாதன்,நா. வைகறை,ப. செம்பரிதி ஆகியோர் ஆசிரியர் குழு உறுப்பினர்களாகவும் இருக்கின்றனர்.  

## சான்றடைவு
# பன்னாட்டு அருங்காட்சியக நாள்


**பன்னாட்டு அருங்காட்சியக நாள்** (*International Museum Day*, IMD) ஆண்டுதோறும் மே 18 அல்லது அதற்குக்கிட்டவான நாட்களில் பன்னாட்டு ரீதியாக நடத்தப்படும் நிகழ்வு ஆகும். இந்நிகழ்வுகள் அருங்காட்சியகங்களின் பன்னாட்டுப் பேரவையினால் (International Council of Museums, ICOM) ஒருங்கிணைக்கப்பட்டு நடத்தப்படுகின்றன. ஒவ்வோர் ஆண்டும் ஒவ்வொரு கருப்பொருளில் நிகழ்வுகள் ஒழுங்கு செய்யப்படுகின்றன.  

அருங்காட்சியக வல்லுனர்கள் பொதுமக்களை சந்திக்கவும், அருங்காட்சியகங்கள் இன்று எதிர்நோக்கும் பிரச்சினைகளை அவர்களுக்கு விளக்கவும் சமூக வளர்ச்சியில் அருங்காட்சியகங்களின் பங்களிப்புகள் குறித்து பொதுமக்களுக்கு விழிப்புணர்வைக் கொண்டு வரவும் பன்னாட்டு அருங்காட்சியக நாள் உதவுகிறது.  

## வரலாறு
1977 ஆம் ஆண்டு முதன் முதலில் கொண்டாடப்பட்ட நாள் தொடக்கம் பன்னாட்டு அருங்காட்சியக நாள் பலரின் கவனத்தையும் ஈர்த்து வருகிறது. 2009 ஆம் ஆண்டில், 90 நாடுகளில் இருந்து 20,000 அருங்காட்சியகங்கள் நிகழ்வுகளில் பங்குபற்றியிருந்தன. 2010 ஆம் ஆண்டில் 98 நாடுகளும், 2011 இல் 100 நாடுகளும், 2012 இல் 129 நாடுகளில் இருந்து 30,000 அருங்காட்சியகங்கள் பங்குபற்றியிருந்தன.
# அசித் சாண்டிலா



**அசித் சாண்டிலா ** (Ajit Chandila, பிறப்பு 5 திசம்பர் 1983) இந்தியாவின் அரியானா மாநிலத்தின் பரீதாபாத் நகரைச் சேர்ந்த புறச்சுழல் பந்து வீச்சாளர் ஆவார். முன்பு வட மண்டல துடுப்பாட்ட அணிக்கு விளையாடிய இவர் தற்போது இந்தியன் பிரீமியர் லீக்கில் ராஜஸ்தான் ராயல்ஸ் அணிக்கு விளையாடுகிறார்.  
## இந்தியன் பிரீமியர் லீக்கில்
2011இல் டெல்லி டேர்டெவில்ஸ் அணியில் சேர்த்துக் கொள்ளப்பட்டார். 2012இல் ஏப்ரல் 23 அன்று ஜெய்ப்பூரில் ராஜஸ்தான் ராயல்ஸ் அணிக்காக தனது முதல் ஆட்டத்தில் பங்கேற்றார். இவருக்கு முன்னாள் சுழல்பந்து வீச்சாளர் நரேந்திர ஹிர்வானி பயிற்சியாளராக இருந்துள்ளார். தனது முதல் ஐபிஎல் பருவத்திலேயே மூன்று அடுத்தடுத்த இலக்குகளை [ஆட்ரிக்) எடுத்தார். ஐபிஎல்லின் வரலாற்றில் ஆட்ரிக் எடுத்த ஏழு பந்து வீச்சாளர்களில் ஒருவரானார்.  
## முன்குறித்து நிகழ்த்துதல் குற்றச்சாட்டும் கைதும்
மே 16, 2013 அன்று ஐபிஎல் ஆறாம் பருவத்து விளையாட்டில் குறிப்பிட்ட பந்து பரிமாற்றத்தில் முன்கூட்டியே தீர்மானித்தபடி பந்து வீசியதாக குற்றம் சாட்டப்பட்டு இவரையும் இவரது அணித்தோழர்களான சிறிசாந்த் மற்றும் அங்கீத் சவானையும் தில்லி காவல்துறை கைது செய்தது.. இவர்கள் மூன்று பேரின் மீதும் இந்தியக் குற்றவியல் சட்டம் 420 மற்றும் 120(பி) கீழ் மும்பை மரைன் டிரைவ் காவல்நிலையத்தில் வழக்கு பதியப்பட்டுள்ளது. சாண்டிலா மே 5, 2013 அன்று புனே வாரியர்சு இந்தியா எதிரான தனது ஆட்டத்தில் முன்குறித்து நிகழ்த்துவதற்காக பெற்றதாக குற்றம் சாட்டப்பட்டுள்ளார். கைதானபிறகு இவர் பணியாற்றும் ஏர் இந்தியா நிறுவனம் இவரை பணியிடைநீக்கம் செய்துள்ளது.  
## மேற்சான்றுகள்